L 229/30
SL
Uradni list Evropske unije
18.9.2023
POGLAVJE IV
Spremljanje in krizno odzivanje
Oddel ek 1 Sp re ml ja nj e
Člen 19 Strateški pregled sektorja polprevodnikov Unije 1.
Komisija v sodelovanju z Evropskim odborom za polprevodnike izvede strateški pregled sektorja polprevodnikov Unije.
S strateškim pregledom se zagotovi analiza prednosti in slabosti Unije v svetovnem sektorju polprevodnikov ter opredelijo dejavniki, kot so: (a) ključni proizvodi in kritična infrastruktura na notranjem trgu, ki so odvisni od oskrbe s polprevodniki; (b) glavne uporabniške industrije v Uniji ter njihove sedanje in pričakovane potrebe in odvisnosti, vključno z analizo morebitnih tveganj za zanesljivost oskrbe, povezanih tudi z nezadostnimi naložbami; (c) ključni segmenti oskrbovalne verige Unije s polprevodniki, vključno z načrtovanjem in programsko opremo zanjo, materiali, proizvodno opremo, proizvodnjo polprevodnikov, zalednimi procesi, oddanimi v zunanje izvajanje; (d) tehnološke značilnosti, odvisnost od tehnologije tretjih držav in ponudnikov ter ozka grla v sektorju polprevodnikov v Uniji, vključno z dostopom do vložkov; (e) sedanje in pričakovane potrebe po spretnostih ter dejanski dostop do kvalificirane delovne sile v sektorju polprevodnikov; (f) po potrebi morebitni učinek kriznih ukrepov iz členov 25, 26 in 27 na sektor polprevodnikov.
2.
Komisija Evropski odbor za polprevodnike redno obvešča o zbirnih rezultatih strateškega pregleda.
3.
Komisija na podlagi rezultatov strateškega pregleda, izvedenega na podlagi odstavka 1, in po posvetovanju z Evropskim odborom za polprevodnike pripravi seznam kazalnikov zgodnjega opozarjanja.
Komisija po posvetovanju z Evropskim odborom za polprevodnike redno, vsaj vsaki dve leti, pregleda seznam kazalnikov zgodnjega opozarjanja. 4.
Komisija po posvetovanju z Evropskim odborom za polprevodnike razvije okvir in metodologijo za strateški pregled sektorja polprevodnikov.
Okvir in metodologijo po potrebi posodobi. 5.
Strateški pregled je med drugim pripravljen na podlagi javno in komercialno dostopnih podatkov in ustreznih informacij podjetij, ki niso zaupne narave, rezultatov podobne analize, ki je bila opravljena, tudi v okviru prava Unije na področju surovin in energije iz obnovljivih virov, ter ocen, izvedenih na podlagi člena 40(1).
Kadar to ne zadostuje za izvedbo strateškega pregleda v skladu z odstavkom 1 tega člena, lahko Komisija po posvetovanju z Evropskim odborom za polprevodnike akterje v vrednostni verigi polprevodnikov v Uniji zaprosi, da prostovoljno predložijo informacije.
Za namene takih zahtev po informacijah Komisija za zbiranje in obdelavo informacij iz člena 32(4) uporablja standardizirano in varno metodo. 6.
Vse informacije, pridobljene na podlagi tega člena, se obravnavajo v skladu z obveznostmi glede zaupnosti iz člena 32.